ஆரன் யோன்சு

ஆரன் யோன்சு (Aaron Jones, பிறப்பு: 19 அக்டோபர் 1994) ஒரு அமெரிக்கத் துடுப்பாட்ட வீரர் ஆவார், இவர் ஐக்கிய அமெரிக்கத் துடுப்பாட்ட அணிக்காக மட்டையாளராக விளையாடி வருகிறார். வலக்கை உயர்-வரிசை மட்டையாளரான இவர் அவ்வப்போது நேர்ச்சுழல் பந்துவீச்சாளராகவும் விளையாடுகிறார். இவர் மேற்கிந்திய உள்நாட்டுத் துடுப்பாட்டத்தில் பார்படோசு தேசிய அணிக்காகவும், ஒருங்கிணைந்த வளாகங்கள் மற்றும் கல்லூரிகள் அணிக்காகவும் விளையாடுகிறார்.

வாழ்க்கைக் குறிப்பு
ஆரன் யோன்சு ஐக்கிய அமெரிக்காவில் பார்படோசுப் பெற்றோர்களுக்குப் பிறந்தவர்.

துடுப்பாட்ட வாழ்க்கை
யோன்சு தனது முதலாவது பட்டியல் அ போட்டியில் 2016 சனவரியில், லீவார்டு தீவுகள் அணிக்கு எதிராக 2015-16 பிராந்திய சூப்பர்50 தொடரில் விளையாடினார்.Nagico Super50, Group B: Leeward Islands v Combined Campuses and Colleges at Basseterre, Jan 7, 2016 – ESPNcricinfo. Retrieved 13 January 2016. தனது முதல்-தர விளையாட்டை 2017 அக்டோபர் 26 இல் பார்படோசு அணியில் விளையாடினார்.

2018 அக்டோபரில், அமெரிக்க அணியில் ஓமானில் நடைபெற்ற 2018 ஐசிசி உலகத் துடுப்பாட்ட அணி மூன்றாம் பிரிவு தொடரில் விளையாட அழைக்கப்பட்டார். இத்தொடரில் ஐந்து ஆட்டங்களில் 200 ஓட்டங்களைக் எடுத்து அமெரிக்க அணியின் முன்னணி துடுப்பாளராக விளங்கினார்.

மார்ச் 2019 இல், அமெரிக்காவின் பன்னாட்டு இருபது20 (இ20ப) அணியில் அமீரக அணிக்கு எதிராக விளையாடினார். இது அமெரிக்காவின் முதலாவது இ20ப போட்டித் தொடராகும்.

மேற்கோள்கள்

வெளி இணைப்புகள்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:அமெரிக்கத் துடுப்பாட்டக்காரர்கள்